钦定古今图书集成/理学汇编/经籍典/第082卷 > 程迥周易古占 > 《四象第三》
## 钦定古今图书集成/理学汇编/经籍典/第082卷 > 程迥周易古占 > 《四象第三》

“四象”者，乾坤初与二相错而成也，《大衍》六变而得之
者也，所以配阴阳老少之分也。刘牧以九六七八为
四象，夫物生而后有象，象而后有滋，滋而后有数，谓
之九六七八矣，即数也，非象也。先儒以金木水火为
四象，夫见乃谓之象，形乃谓之器，是四者既有定形，
尝以配干巽坎离矣，即器也，非象也。或以神物变化，
垂象图书，为四象。然上与两仪，下与八卦，不相连属。
故曰：“四象者，乾坤”初与二相错而成也。